KOMMISSIONEN FOR DE EUROPÆISKE FÆLLESSKABER 
Bruxelles, den 04.09.1996 
KOM(96)423 endelig udg. 
Henstilling med henblik på 
RÅDETS AFGØRELSE 
om bemyndigelse af Kommissionen til at undertegne en aftale om 
videnskabeligt og teknologisk samarbejde mellem Det Europæiske 
Fællesskab og Den Sydafrikanske Republik 
(forelagt af Kommissionen) 

: Henstilling med henblik på Rådets afgørelse om bemyndigelse af 
Kommissionen til at undertegne en aftale om videnskabeligt og teknologisk 
samarbejde mellem Det Europæiske Fællesskab og Den Sydafrikanske 
Republik 
1. Inden for rammerne af det nye forhold mellem Den Europæiske Union og 
Sydafrika har de sydafrikanske myndigheder gentagne gange henvendt sig for at få 
skabt tættere forbindelser med Den Europæiske Union inden for forskning og 
teknologi. 
Kommissionen har reageret positivt på disse henvendelser ved i oktober 1994 at 
sende en opklarende delegation til Sydafrika. Dette førte til den konklusion at der 
var gensidig interesse i et samarbejde på mange forskellige forskningsområder. 
Delegationen konkluderede også at et tættere samarbejde med Sydafrika inden for 
videnskab og teknologi kunne have positive virkninger for et større region i det 
sydlige Afrika på baggrund af Sydafrikas centrale rolle i Det Sydlige Afrikas 
Udviklingsfællesskab, SADC (Southern African Development Community). 
2. Efter den 22. december 1994 at have modtaget et forslag til samarbejdsaftale for 
videnskab og teknologi fra den sydafrikanske regering og efter yderligere 
sonderende drøftelser og konsultationer mellem de berørte tjenestegrene i 
Kommissionen, bad Kommissionen Rådet om forhandlingsdirektiver vedrørende en 
samarbejdsaftale for videnskab og teknologi som skulle omfatte alle aktiviteter i 
forbindelse med Det Europæiske Fællesskabs flerårige rammeprogram for FTU 
(1994-1998). Den 22. januar 1996 bemyndigede Rådet Kommissionen til at føre 
forhandlinger om en sådan aftale. 
3. Forhandlingerne resulterede i vedføjede udkast til aftale, herunder bilaget om 
formidling og udnyttelse af viden og om forvaltning, tildeling og udnyttelse af 
intellektuel ejendomsret. 
Aftaleudkastet giver indeholder bestemmelser om følgende forhold:: 
forskningsenheders, herunder parternes, deltagelse i FTU-projekter der 
gennemføres af Sydafrika eller Fællesskabet på de områder der er omfattet 
af Det Europæiske Fællesskabs fjerde rammeprogram; 
fælles brug af forskningsfaciliteter; 
besøg og udveksling af forskere, ingeniører og teknikere; 
udveksling af oplysninger; 
andre aktiviteter, der kan fastlægges i fællesskab i Det Blandede 
Samarbejdsudvalg for Videnskab og Teknologi i henhold til parternes 
gældende politik og programmer; 
parternes undertegnelse af teknologi forvaltningsplaner som forudsætning for 
at forskningsprojekterne kan gennemføres, sådan som beskrevet i bilaget til 
aftaleudkastet; 
parternes undertegnelse af teknologiforvaltningsplaner som forudsætning for 
at forskningsprojekterne kan gennemføres, sådan som beskrevet i bilaget til 
aftaleudkastet; 
samarbejdsaktiviteterne er betinget af, at der er midler til rådighed, og at de 
er underlagt gældende love og regler, administrativ praksis og programmer 
i Sydafrika og Fællesskabet; der vil ikke blive overført midler, undtagen for 
så vidt angår sydafrikanske forskningsenheders deltagelse i særprogrammet 
for FTU inden for samarbejde med tredjelande og internationale 
organisationer, idet Sydafrika i denne forbindelse betragtes som 
udviklingsland. 
Aftaleudkastet blev paraferet den 7. maj 1996. Forhandlingsresultatet er i 
overensstemmelse med de forhandlingsdirektiver som Rådet vedtog den 22. januar 
1996. 
På baggrund af ovenstående betragtninger foreslår Kommissionen, at Rådet, med 
forbehold af aftalens indgåelse efter høring af Europa-Parlamentet: 
træffer afgørelse om, at aftalen undertegnes på Fællesskabets vegne; 
bemyndiger Rådets formand til at udpege de personer, der er beføjet til at 
undertegne aftalen på Fællesskabets vegne. 
Udkast 
AFTALE 
om videnskabeligt og teknologisk samarbejde 
mellem Det Europæiske Fællesskab og Den Sydafrikanske Republik 
RÅDET FOR DEN EUROPÆISKE UNION, der handler på Det Europæiske Fællesskabs 
vegne (i det følgende "Fællesskabet") på den ene side og 
DEN SYDAFRIKANSKE REPUBLIKS REGERING, der handler på Den Sydafrikanske 
Republiks vegne (i det følgende "Sydafrika") på den anden side, 
under ét i det følgende benævnt "parterne" -
HAR-
I BETRAGTNING AF, hvor stor betydning videnskab og teknologi har for deres 
økonomiske og sociale udvikling; 
I BETRAGTNING AF, at Fællesskabet og Sydafrika udfører forskning og teknologisk 
udvikling, herunder demonstration, på en række områder af fælles interesse, og det at kan 
være udbyttegivende for begge parter, hvis samarbejdet mellem dem lettes yderligere; 
I BETRAGTNING AF, at samarbejdet også bør være til gavn for det sydlige Afrikas 
udviklingsfællesskab, SADC, når dette er muligt og berettiget; 
I BETRAGTNING AF, at der bør tilrettelægges en samarbejdsramme med dette formål; 
I BETRAGTNING AF, at Sydafrika på den ene side og Fællesskabet og dets 
medlemsstater på den anden fører forhandlinger om en aftale, der blandt andet henviser til 
forhandlinger om en samarbejdsaftale inden for videnskab og teknologi; 
I BETRAGTNING AF, at Europa-Parlamentet og Rådet for Den Europæiske Union ved 
beslutning nr. 1110/94 har vedtaget et rammeprogram for Det Europæiske Fællesskabs 
indsats inden for forskning, teknologisk udvikling og demonstrationsaktioner (1994-1998), 
i det følgende benævnt "det fjerde rammeprogram"; 
I BETRAGTNING AF, at denne aftale og de aktiviteter, der måtte blive igangsat i 
henhold til den, ikke på nogen måde vil påvirke medlemsstaternes kompetence til at 
iværksætte bilaterale aktiviteter sammen med Sydafrika på områderne videnskab, 
teknologi, forskning og udvikling, og til i givet fald at indgå aftaler herom, dog med 
forbehold af de relevante bestemmelser i traktaten om oprettelse af Det Europæiske 
Fællesskab -
INDGÅET DENNE AFTALE: 
ARTIKEL 1 
Formål 
Parterne befordrer og letter samarbejdet mellem Fællesskabet og Sydafrika på områder af 
fælles interesse, hvor de støtter forsknings- og udviklingsaktiviteter, herunder 
demonstration, for at fremme videnskab og/eller teknologi. 
ARTIKEL 2 
Definitioner 
I denne aftale forstås ved: 
a) "samarbejdsaktivitet": en aktivitet, der gennemføres i medfør af denne aftale, 
herunder fælles forskning; 
b) "viden": videnskabelige og tekniske data, forskning- og udviklingsresultater eller 
-metoder, som er opstået ved fælles forskning, samt enhver anden viden, som 
deltagerne i samarbejdet, herunder om nødvendigt parterne selv, anser for påkrævet; 
c) "intellektuel ejendomsret": "intellektuel ejendomsret" som defineret i artikel 2 i 
konventionen om oprettelse af Verdensorganisationen for Intellektuel Ejendomsret, 
udfærdiget i Stockholm den 14. juli 1967; 
d) "fælles forskning": forskning, teknologisk udvikling og demonstration, der 
gennemføres med eller uden finansieringsstøtte fra den ene eller begge parter, og 
som udføres i et samarbejde mellem deltagere fra både Fællesskabet og Sydafrika; 
e) "deltager" eller "forskningsenhed": en fysisk eller juridisk person, et universitet, 
forskningsinstitut eller andet organ eller foretagende, der deltager i en 
samarbejdsaktivitet, herunder parterne selv. 
ARTIKEL 3 
Principper 
Samarbejdet gennemføres på grundlag af følgende principper: 
a) gensidigt udbytte, 
b) rettidig udveksling af viden, der kan få indflydelse på det arbejde, der udføres af 
deltagerne i samarbejdsaktiviteter, og 
c) effektiv beskyttelse og retfærdig fordeling af intellektuel ejendomsret inden for 
rammerne af gældende love og retsregler, sådan som fastsat i bilaget, der udgør en 
integrerende del af denne aftale. 
^r 
ARTIKEL 4 
Samarbejdets omfang 
Det samarbejde, der gennemføres i henhold til denne aftale kan omfatte al forskning, 
teknologisk udvikling og demonstration (i det følgende betegnet "FTU") i forbindelse med 
det fjerde rammeprogram samt alle tilsvarende aktiviteter i Sydafrika. 
ARTIKEL 5 
Samarbejdsformer 
Samarbejdet kan antage følgende former: 
a) i) sydafrikanske forskningsenheders deltagelse i FTU-projekter i forbindelse med 
det fjerde rammeprogram og modsvarende deltagelse af forskningsenheder i Det 
Europæiske Fællesskab i sydafrikanske projekter inden for tilsvarende 
forskningsområder; Sydafrikas deltagelse i Fællesskabets FTU-projekter foregår i 
henhold til de regler, der gælder for virksomheders, forskningscentres og 
universiteters deltagelse i Fællesskabets særprogrammer for forskning og 
teknologisk udvikling1*; 
ii) med henblik på sydafrikanske forskningsenheders deltagelse i særprogram for 
forskning og teknologisk udvikling herunder demonstration inden for samarbejde 
med tredjelande og internationale organisationer (1994-1998), betragtes Sydafrika 
som et udviklingsland; 
b) fælles anvendelse af forskningsfaciliteter; 
c) besøg og udveksling af forskningsmedarbejdere, ingeniører og teknikere; 
d) eksperters deltagelse i seminarer, symposier og workshops; 
e) forskernet og forskeruddannelse; 
f) udveksling af oplysninger om praksis, love, regler og programmer, der er relevante 
for samarbejdet i henhold til denne aftale; 
g) andre samarbejdsformer, som anbefales af Det Blandede Samarbejdsudvalg i 
overensstemmelse med parternes gældende politikker og programmer. 
Med undtagelse af de under litra a, nr. ii), omhandlede projekter iværksættes FTU-
projekter, når deltagerne har indgået aftale om en fælles teknologiforvaltningsplan som 
nærmere anført i bilaget til denne aftale. 
I) Rådets afgwrelse 94/763/EF at" 21. november 1994 om reglerne tor virksomheders, forskningscentres og 
universiteters deltagelse i Det Europæiske Fællesskabs indsats inden for forskning, teknologisk udvikling 
og demonstrationsaktioner, EFT nr. L 306 af 30.11.1994, s. 8. 
ARTIKEL 6 
Det Blandede Samarbejdsudvalg 
a) Der nedsattes et blandet samarbejdsudvalg for videnskab og teknologi til at forvalte 
denne aftale; det sammensættes af repræsentanter for Fællesskabet og Sydafrika; det 
fastsætter selv sin forretningsorden. 
b) Samarbejdsudvalget har følgende opgaver: 
1. at fremme og gennemgå de forskellige samarbejdsaktiviteter, som tilsigtes med 
denne aftale; 
2. at fremsætte anbefalinger i henhold til artikel 5, litra g; 
3. at rådgive parterne om, hvordan de kan styrke samarbejdet i overensstemmelse 
med aftalens principper; 
4. at føre tilsyn med, at aftalen fungerer effektivt og virkningsfuldt; 
5. at aflægge årsrapport til parterne om niveau, status og effektivitet for samarbejde 
i henhold til aftalen. 
c) Samarbejdsudvalget mødes efter aftale, og møderne finder sted skiftevis i 
Fællesskabet og Sydafrika. 
d) Udgifter, som direkte eller indirekte påføres Samarbejdsudvalget, afholdes af den 
part, som medlemmerne er ansvarlige overfor. Andre med Samarbejdsudvalgets 
møder direkte forbundne udgifter end rejse- og opholdsudgifter afholdes af 
værtsparten. 
ARTIKEL 7 
Finansiering 
a) Samarbejdsaktiviteterne er betinget af, at der er midler til rådighed, og er underlagt 
parternes gældende love og bestemmelser, politikker og programmer. 
b) Deltagernes udgifter i forbindelse med samarbejdsaktiviteterne kræver ikke 
overførsel af midler fra den ene part til den anden, bortset fra det tilfælde, der er 
omhandlet i artikel 5, litra a, nr. ii). 
* 
ARTIKEL 8 
Adgang for personale og udstyr 
Inden for rammerne af gældende love og bestemmelser tager hver part alle rimelige skridt 
og gør sit bedste for, at deltagerens/deltagernes personale, materiel og udstyr, som er 
beskæftiget eller anvendes ved samarbejdsaktiviteter i henhold til denne aftale, uhindret 
kan få adgang til og forlade dens område. 
ARTIKEL 9 
Formidling og udnyttelse af viden 
Hvad angår ejendomsret til samt formidling og udnyttelse af viden og intellektuel ejendom, 
der opstår som følge af deltagelse i Fællesskabets FTU-projekter, er sydafrikanske 
forskningsenheder, der deltager i sådanne projekter, underkastet dels de regler, der gælder 
for formidling af forskningsresultater fra Fællesskabets særprogrammer for forskning og 
teknologisk udvikling, dels bilaget til denne aftale. 
Forskningsenheder fra Fællesskabet, der deltager i sydafrikanske FTU-projekter, har de 
samme rettigheder og forpligtelser med hensyn til ejendomsret til samt formidling og 
udnyttelse af informationer og intellektuel ejendom, der opstår som følge af deltagelse i 
sådanne projekter, som dem, der gælder for sydafrikanske forskningsenheder, og er 
underkastet bilaget til denne aftale. 
ARTIKEL 10 
Territorial anvendelse 
Denne aftale gælder på den ene side for de områder, hvor traktaten om oprettelse af Det 
Europæiske Fællesskab finder anvendelse, og på de betingelser, der er fastlagt i denne 
traktat, og på den anden side for Sydafrikas område. 
ARTIKEL 11 
Ikrafttrædelse, opsigelse og løsning af uoverensstemmelser 
a) Denne aftale træder i kraft på den dag, hvor parterne skriftligt har meddelt 
hinanden, at deres retlige betingelser for aftalens ikrafttrædelse er opfyldt. 
b) Denne aftale indgås for det fjerde rammeprograms løbetid og kan forlænges ved 
enighed mellem parterne (stiltiende forlængelse) for de særprogrammer, der 
gennemfører senere EF-rammeprogrammer. 
8 
c) Denne aftale kan ændres efter aftale mellem parterne. Ændringer træder i kraft på 
den dag, hvor parterne skriftligt har meddelt hinanden, at deres retlige betingelser 
er opfyldt. 
d) Denne aftale kan opsiges skriftligt af en af parterne med seks måneders varsel. 
Aftalens udløb eller opsigelse påvirker ikke gyldigheden eller varigheden af 
eventuelle ordninger i henhold til aftalen eller de rettigheder og forpligtelser, der er 
opstået i overensstemmelse med bilaget. 
e) Alle spørgsmål eller uoverensstemmelser om fortolkningen eller gennemførelsen af 
denne aftale løses mellem parterne ved indbyrdes aftale. 
ARTIKEL 12 
Denne aftale er udfærdiget i to eksemplarer på dansk, engelsk, fransk, græsk, italiensk, 
nederlandsk, portugisisk, spansk og tysk, idet hver af disse tekster har samme gyldighed. 
For Rådet for Det Europæiske Fællesskab 
For Sydafrikas regering 
3 
BILAG OM FORMIDLING OG UDNYTTELSE AF VIDEN 
OG FORVALTNING, TILDELING OG UDØVELSE AF INTELLEKTUEL 
EJENDOMSRET 
I. EJENDOMSRET SAMT TILDELING OG UDØVELSE AF RETTIGHEDER 
1. Al forskning, som udføres i henhold til denne aftale, er "fælles forskning". 
Deltagerne i den fælles forskning udarbejder sammen fælles 
teknologiforvaltningsplaner, der som minimum indeholder principper med hensyn til 
ejendomsretten til og anvendelsen, herunder offentliggørelsen, af den viden og 
intellektuelle ejendomsret, som opstår ved fælles forskning**. 
Teknologiforvaltningsplanerne skal godkendes af den bevilgende myndighed 
(styrelse, ministerium) hos den part, der medvirker til finansieringen af 
forskningsarbejdet, før indgåelsen af de specifikke kontrakter om forsknings- og 
udviklingssamarbejde, som planerne tilknyttes. Teknologiforvaltningsplanerne 
udarbejdes under hensyntagen til målet for den fælles forskning, deltagernes 
forholdsmæssige bidrag, fordele og ulemper ved rettigheder for bestemte territorier 
eller anvendelsesområder, forpligtelser efter gældende lov, procedurer for 
bilæggelse af tvister og andre faktorer, som deltagerne anser for relevante. 
Rettigheder og forpligtelser for så vidt angår intellektuel ejendomsret i forbindelse 
med forskning udført af gæsteforskere omfattes også af 
teknologiforvaltningsplanerne. 
2. Viden eller intellektuel ejendomsret, som opstår ved fælles forskning, og som ikke 
er omfattet af en teknologiforvaltningsplan, fordeles efter fremgangsmåden afdeling 
I, punkt 1, i overensstemmelse med teknologiforvaltningsplanens principper. Hvis 
uenighed om fordelingen ikke kan løses efter den aftalte procedure for bilæggelse af 
tvister, ejes den ikke-fordelte viden eller intellektuelle ejendom i fællesskab af alle 
deltagerne i den fælles forskning, der har frembragt den pågældende viden eller 
intellektuelle ejendom, og enhver deltager, for hvem denne bestemmelse gælder, har 
selv ret til at udnytte den pågældende viden eller intellektuelle ejendom 
forretningsmæssigt uden geografiske begrænsninger. 
3. I overensstemmelse med gældende love påser hver part, at den anden part og dennes 
deltagere kan få de rettigheder til intellektuel ejendom, som tildeles dem i 
overensstemmelse med principperne i afdeling I i dette bilag. 
4. Samtidig med at konkurrencevilkårene bevares på de områder, der er omfattet af 
aftalen, bestræber hver part sig på at sikre, at rettigheder, som erhverves i henhold 
til denne aftale og ordninger i henhold til denne, udøves således, at navnlig følgende 
fremmes: 
i) formidling og anvendelse af viden, som er opstået, frigivet eller på anden måde 
gjort tilgængelig i medfør af aftalen, og 
ii) vedtagelse og gennemførelse af internationale standarder. 
') Retningslinjer for indholdet af sådanne planer findes tillægget. 
II. OPHAVSRETLIGT BESKYTTEDE VÆRKER 
Ophavsret, der tilhører parterne eller deres deltagere, forvaltes i overensstemmelse med 
Berner-konventionen (Paris-akten af 1971). 
III. VIDENSKABELIG LITTERATUR 
Deltagerne i den fælles forskning står i fællesskab for offentliggørelsen af resultater af den 
fælles forskning, medmindre andet er aftalt i teknologiforvaltningsplanen, jf. dog afdeling 
IV. Ud over denne generelle regel skal følgende procedurer overholdes: 
1. I tilfælde, hvor en af parterne eller dennes offentlige institutioner udgiver 
videnskabelige og tekniske tidsskrifter, artikler, rapporter, bøger, herunder videoer 
og programmel, på grundlag af fælles forskning i henhold til aftalen, tilfalder der 
med udgiverens skriftlige tilladelse den anden part en verdensomspændende, ikke-
eksklusiv, uigenkaldelig og royal ty fri ret til at oversætte, reproducere, tilpasse, 
transmittere og offentligt distribuere sådanne værker. 
2. Litterære værker af videnskabelig karakter, som er blevet til på grundlag af fælles 
forskning i henhold til denne aftale, og som er offentliggjort af uafhængige forlag, 
bestræber parterne sig på at give videst mulig udbredelse. 
3. Alle eksemplarer af et ophavsretligt beskyttet værk, der skal distribueres offentligt, 
og som henhører under denne bestemmelse, skal forsynes med forfatternavn(e), 
medmindre forfatteren eller forfatterne udtrykkeligt anmoder om ikke at blive nævnt 
ved navn. De skal endvidere indeholde en tydeligt synlig anerkendelse af parternes 
støtte til samarbejdet. 
IV. IKKE-FRIGIVET VIDEN 
A. Ikke-frigivet viden i dokumentform 
1. Hver part eller dens deltagere fastlægger så tidligt som muligt og helst i 
teknologiforvaltningsplanen, hvilken viden i forbindelse med denne aftale den fortsat 
ikke ønsker frigivet, bl.a. under hensyntagen til følgende kriterier: 
- den pågældende videns hemmelige karakter i den forstand, at den ikke som 
helhed eller i den præcise konfiguration eller sammenstilling af dens 
enkeltelementer er alment kendt blandt eller umiddelbart tilgængelig med lovlige 
midler for sagkyndige på området; 
- den pågældende videns faktiske eller potentielle forretningsmæssige værdi i kraft 
af dens hemmeligholdelse; 
- tidligere beskyttelse af den pågældende viden i den forstand, at den person, som 
lovligt besidder denne viden, har taget efter omstændighederne rimelige skridt 
for at hemmeligholde den. 
M 
2. Deltagerne er normalt ikke forpligtet til at forelægge ikke-frigivet viden for 
parterne. Får parterne kendskab til sådan viden, skal de respektere dens 
privilegerede karakter, og den må ikke videregives af, inden for eller mellem 
parterne uden skriftligt samtykke fra den eller de deltagere, som denne viden 
tilhører. Disse begrænsninger bortfalder automatisk, når ejeren uden indskrænkende 
betingelser videregiver denne viden til sagkyndige på området. 
3. Hver part sørger for, at ikke-frigivet viden, som meddeles mellem dem i henhold til 
denne aftale, og dens deraf følgende privilegerede karakter let kan identificeres som 
sådan af den anden part, f.eks. ved hjælp af en passende mærkning eller 
indskrænkende påtegning. Dette gælder også for enhver hel eller delvis gengivelse 
af den pågældende viden. 
4. Ikke-frigivet viden, som meddeles i henhold til denne aftale, og som modtages fra 
den anden part, kan af den modtagende part videregives til personer inden for eller 
ansat af den modtagende part samt til andre berørte ministerier og styrelser hos den 
modtagende part, når disse har fået tilladelse hertil med specielt henblik på den 
igangværende fælles forskning, under den forudsætning, at sådan ikke-frigivet viden 
kun videregives på grundlag af en skriftlig aftale om fortrolighed, og at den let kan 
identificeres som sådan som anført ovenfor. 
5. Med forudgående skriftligt samtykke fra den part, der stiller ikke-frigivet viden til 
rådighed i henhold til denne aftale, kan den modtagende part give sådan viden større 
udbredelse end tilladt efter punkt 3. Parterne samarbejder om at fastlægge 
procedurer for anmodning om og opnåelse af forudgående skriftligt samtykke til en 
sådan større udbredelse, og hver part giver sit samtykke i den udstrækning, det er 
muligt efter denne parts administrative praksis, bekendtgørelser og love. 
B. Ikke-frigivet viden, som ikke forelægges i dokumentform 
Ikke-frigivet eller anden fortrolig eller privilegeret viden, som ikke forelægges i 
dokumentform, men meddeles på seminarer eller andre møder, der holdes i henhold til 
denne aftale, og viden, som opstår gennem tilknytning af personale, anvendelse af 
faciliteter eller gennem fælles projekter, forvaltes af parterne eller deres deltagere efter de 
principper, der er anført i afdeling VI, afsnit A, forudsat at modtageren af sådan ikke-
frigivet eller anden fortrolig eller privilegeret viden, på forhånd skriftligt gøres 
opmærksom på den fortrolige karakter af den viden, der skal meddeles. 
C. Kontrol 
Hver part bestræber sig efter bedste evne på at sikre, at ikke-frigivet viden, som den får 
stillet til rådighed i henhold til aftalen, forvaltes på den måde, som er fastlagt heri. Hvis 
en af parterne bliver opmærksom på, at den vil blive eller med rimelighed kan forventes 
at blive ude af stand til at opfylde fortrolighedsbcstemmelserne i afsnit A og B, giver den 
omgående meddelelse herom til den part, der kan live berørt af en sådan videregivelse. 
Parterne rådfører sig derefter med hinanden om, hvilke skridt der bør tages. 
AJL 
TILLÆG 
RETNINGSLINJER FOR FÆLLES TEKNOLOGIFORVALTNINGSPLANER 
En fælles teknologiforvaltningsplan er en del af den aftale, der skal indgås mellem 
deltagerne i fælles forskning, om deltagernes respektive rettigheder og pligter. For så vidt 
angår intellektuel ejendomsret, vil teknologiforvaltningsplanen normalt omhandle bl.a.: 
ejendomsret, beskyttelse, ret til anvendelse til forsknings- og udviklingsformål, udnyttelse 
og formidling, herunder også ordninger for fælles offentliggørelse, gæsteforskeres 
rettigheder og pligter samt procedurer for bilæggelse af tvister. Teknologiforvaltnings­
planen kan også omhandle forgrunds- og baggrundsviden, licenser og prqjektleverancer. 
Ab 
FINANSIERINGSOVERSIGT 
1. FORANSTALTNINGENS BETEGNELSE 
Internationalt videnskabeligt samarbejde: samarbejdsaftale om videnskab og teknologi med 
Den sydafrikanske Republik. 
2. BUDGETPOST 
Rejseomkostninger for EF's tjenestemænd og EF-eksperter vil blive afholdt over 
budgetposterne for de enkelte FTU-særprogrammer under det fjerde rammeprogram/EF's 
del. 
3. RETSGRUNDLAG 
Artikel 130 I og 130 M i forbindelse med artikel 228 i EF-traktaten. 
Rådets og Parlamentets beslutninger 1110/94/EF af 26. april 1994 og 616/96/EF af 
25. marts 1996. 
4. BESKRIVELSE AF FORANSTALTNINGEN 
4.1 Foranstaltningens generelle formål 
Hovedmålet er at stimulere FTU-samarbejdet mellem EF og Sydafrika i form af 
forskningsprojekter der er omfattet af rammeprogrammet. 
4.2 Varighed 
Denne aftale indgås for det fjerde rammeprograms løbetid og kan forlænges ved enighed 
mellem parterne (stiltiende forlængelse) for de særprogrammer, der gennemfører senere 
EF-rammeprogrammer. Den kan opsiges når som helst af hver part med seks måneders 
skriftligt varsel. 
5. KLASSIFIKATION AF UDGIFTERNE/INDTÆGTERNE 
5.1 Ikke-obligatoriske udgifter 
5.2 Opdelte bevillinger 
6. UDGIFTERNES ART 
Finansiering af tjenesterejser til Sydafrika for Kommissionen tjenestemænd; 
tilrettelæggelse af workshops, seminarer og møder i Europa og Sydafrika. 
AU 
7. FINANSIELLE VIRKNINGER 
7.1 Beregningsmetode for de samlede omkostninger ved foranstaltningen (fastlæggelse af 
gennemsnitsomkostningerne pr. enhed) 
a. Forberedende aktiviteter, tilsyn med samarbejdet: møder i Det Blandede 
Udvalg for Videnskabeligt og Teknisk Samarbejde, udveksling af oplysninger, 
besøg af tjenestemænd og eksperter i Sydafrika. 50.000 ECU 
b. Videnskabelige og tekniske workshops/møder: 
lait: 
7.2 Vejledende flerårig plan (mio. ECU) 60.000 ECl> 
110.000 ECU/ år 
Forpligtelses­
bevillinger 
Betalings­
bevillinger 1995 
2599,467 
694,567 1996 
2836,804 
2010,940 1997 
3164,853 
2402,509 1998 
3162,876 
3284,733 1999 + 
-
2054,287 2000 + 
-
1316,964 I ALT 
11764,000 
11764,000 
8. FORHOLDSREGLER MOD SVIG (OG FORVENTEDE RESULTATER 
HERAF) 
Der er mange administrative og finansielle kontrolforanstaltninger i hver fase af indgåelsen 
og gennemførelsen af forskningskontrakterne, herunder: 
Forud for indgåelsen: 
En første udvælgelse af forslag på grundlag af projektets videnskabelige kvalitet og 
forskningsomkostningernes realisme i forhold til projektets indhold, varighed og 
mulige betydning. 
Analyse af finansieringsoplysninger forelagt af forslagsstillerne i 
kontraktforhandlingsblanketten. 
Efter undertegnelse af kontrakten: 
Gennemgang af udgifterne på flere niveauer (finansieringsmedarbejder, 
videnskabelig medarbejder) før udbetalingen. 
Intern revision foretaget af finanskontrollen. 
Af 
Revision på stedet, hvilket skulle muliggøre opdagelse af fejl eller andre 
uregelmæssigheder ved undersøgelse af regnskabsbilag. For at gøre denne kontrol 
mere effektiv har Kommissionens tjenestegrene oprettet en revisionsafdeling, der 
samordner al den kontrol der foretages.. Kontrollen gennemføres enten af 
medlemmer af denne revisionsafdeling eller af revisionsfirmaer, som Kommissionen 
har indgået kontrakt med, under tilsyn fra personale fra revisionsafdelingen. 
Inspektioner på stedet udført af Kommissionens finanskontrol og af EU's 
Revisionsret. 
9. OPLYSNINGER OM COST/EFFECTIVENESS 
9.1 Specifikke og kvantificerbare mål, målgruppe 
- Aftalen sigter mod at sætte EF og Sydafrika i stand til at få gensidigt udbytte af 
de videnskabelige og tekniske fremskridt, der gøres i deres respektive 
forskningsprogrammer. Det skal ske ved deltagelse fra sydafrikanske 
forskningsmiljø og erhvervsliv i Fællesskabets forskningsprojekter og ved 
uafhængig og ikke-subsidieret deltagelse fra organer, der er hjemmehørende i 
Fællesskabet, i sydafrikanske forskningsprojekter. 
- I EF og Sydafrika vil aftalen blive til gavn for videnskabelige miljøer, 
industrisektoren og offentligheden i kraft de direkte og indirekte virkninger af 
samarbejdet. 
9.2 Begrundelse for foranstaltningen 
EF-støtte er afgørende fordi det planlagte samarbejde falder ind under gennemførelsen af 
rammeprogrammet, herunder budgetafsnittet: Sydafrikas deltagelse i visse særprogrammer 
og administrative udgifter på EF's side (tjenesterejser for EF-tjenestemænd, afholdelse af 
seminarer i Ef og Sydafrika). 
9.3 Overvågning og evaluering af foranstaltningen 
Samarbejdet vil blive evalueret regelmæssigt af de relevante tjenestegrene i 
Kommissionen. Evalueringen vil omfatte følgende elementer: 
a. Indsamling af oplysninger: 
På grundlag af data fra særprogrammerne under rammeprogrammet. 
b. Overordnet vurdering af indsatsen: 
Ved hvert års udgang vil Kommissionens tjenestegrene evaluere alle 
samarbejdsaktiviteterne i forbindelse med denne aftale. 
A6 
10. UDGIFTER TIL ADMINISTRATION 
Kommissionen beder ikke om en særlig budgetpost til forvaltning af aftalen. 
Der afsættes ikke tjenestemænd specielt til at forvalte aftalen. 
Samarbejdsaktiviteterne og gennemførelsen af aftalen vil blive forvaltet af det 
personale, der er bevilget til særprogrammerne under det gældende rammeprogram 
og mulige efterfølgende rammeprogrammer. 
M 

ISSN 0254-1459 
KOM(96) 423 endelig udg. 
DOKUMENTER 
DA 11 15 
Katalognummer : CB-CO-96-418-DA-C 
ISBN 92-78-07895-6 
Kontoret for De Europæiske Fællesskabers Officielle Publikationer 
L-2985 Luxembourg 
-4&